Diari Oficial de la Generalitat Valenciana


Sumari del DOGV 4372, del 06-11-2002 (2002/11750)

RESOLUCIÓ de 22 d'octubre de 2002, del conseller d'Indústria, Comerç i Energia, sobre aprovació provisional del Programa per al Desenvolupament de l'Actuació Integrada i el Projecte d'Urbanització del Polígon Industrial Maigmó de Tibi.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11691


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 22 d'octubre de 2002, del conseller d'Indústria, Comerç i Energia, sobre aprovació provisional del Programa per al Desenvolupament de l'Actuació Integrada i el Projecte d'Urbanització del Polígon Industrial Maigmó de Tibi. [2002/11010]
  
Vist l'expedient referent al Programa per al Desenvolupament de l'Actuació Integrada i el Projecte d'Urbanització del Polígon Industrial Maigmó, situat al terme municipal de Tibi (Alacant), d'acord amb el que s'ha establit en els articles 38 i 42 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Fets
  
Primer
  
Mitjançant acord de la Comissió Territorial d'Urbanisme d'Alacant, de data 31 de maig de 1999, va ser aprovar el Pla Parcial amb document d'homologació modificadora del polígon industrial de Tibi.
  
Segon
  
Redactat el Programa per al Desenvolupament de l'Actuació Integrada i el Projecte d'Urbanització del Polígon Industrial Maigmó, situat al terme municipal de Tibi (Alacant), se sotmeteren a informació pública els documents de què consta l'esmentat expedient, mitjançant publicació en el Diari Oficial de la Generalitat Valenciana número 4.310 de data 8 d'agost de 2002 i en el diari La Verdad d'Alacant de data 9 d'agost de 2002, segons allò acordat pel conseller d'Indústria, Comerç i Energia en data 31 de juliol de 2002.
  
Tercer
  
De conformitat amb el que s'ha establit en l'article 38.2.c) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es va requerir de l'Ajuntament de Tibi el preceptiu dictamen com a municipi afectat, el qual no ha sigut emés per l'esmentada corporació en el termini establit en l'article 38.2.c) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quart
  
Conclòs el tràmit anterior i finalitzat el període d'informació pública, no s'hi ha rebut cap al·legació, tal com consta en els certificats de l'Ajuntament de Tibi i del Servici Territorial d'Indústria i Energia d'Alacant de dates 5 de setembre de 2002 i 30 de setembre de 2002 respectivament.
  
Cinqué
  
Acceptades les propostes formulades en l'informe de SEPIVA de data 14 d'octubre de 2002, que es basen en els motius que hi ha en este, s'ha de seguir la tramitació corresponent.
  
Fonaments de dret
  
Primer
  
La Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en l'article 42.1 establix que les conselleries competents en habitatge o indústria, per si mateixes o a través de les empreses públiques dependents d'elles, podran elaborar i promoure programes, plans parcials o de reforma interior, estudis de detall i projectes d'urbanització d'execució autonòmica per a la promoció de sòl destinat a dotacions públiques o a actuacions urbanitzadores que fomenten la industrialització o l'habitatge social, o altres fins públics propis de la seua competència. En l'article 38.2 de l'esmentada Llei 6/1994, en relació amb els articles 173 i següents del Decret 201/1998, s'establix el procediment que cal seguir en l'aprovació del dit pla.
  
Segon
  
L'article 38.3 de l'esmentada Llei 6/1994 establix que correspon a l'administració que promou o supervisa el pla resoldre la seua aprovació provisional, i que esta l'ha de trametre a la Conselleria competent en matèria d'urbanisme, per a la seua aprovació definitiva.
  
Tercer
  
La competència per a l'aprovació definitiva, segons la secció segona del títol II de l'esmentada Llei 6/1994, i el Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, correspon a la Conselleria d'Obres Públiques, Urbanisme i Transports.
  
Esta Conselleria d'Indústria, Comerç i Energia, vists els preceptes legals esmentats i tots altres concordants i de general i especial aplicació, ha acordat dictar la següent
  
Resolució
  
Primer
  
Aprovar provisionalment el Programa per al Desenvolupament de l'Actuació Integrada i el Projecte d'Urbanització del Polígon Industrial Maigmó, situat al terme municipal de Tibi (Alacant).
  
Segon
  
Trametre a la Conselleria d'Obres Públiques, Urbanisme i Transports l'expedient de l'esmentat programa i el projecte per a la seua aprovació definitiva.